הופמן (אי)

הופמן או האי הופמן (באנגלית: Hoffman Island) הוא אי קטן המהווה חלק מצמד איים המצוי במפרץ ניו יורק התחתון בקרבת החוף המזרחי של רובע סטטן איילנד בעיר ניו יורק שבארצות הברית.
האי נמצא בסמוך לאי סווינבורן הנמצא דרומית לו.

היסטוריה

האי הופמן נוצר לאחר ייבוש הים בשנת 1872 ונקרא על שם ראש העיר של ניו יורק, ובאותה עת מושל מדינת ניו יורק ג'ון ט' הופמן. שטח האי הופמן כ-40,000 מ"ר, והוא נוצר יחד עם האי סווינבורן ששטחו 16,000 מ"ר. 

האיים נוצרו על מנת לשמש כאתר בידוד של מהגרים חולים שהגיעו לאי אליס. החל משנת 1938 ובמהלך מלחמת העולם השנייה, השתמש משמר החופים של ארצות הברית באי כתחנת אימונים.

לאחר מלחמת העולם השנייה הוצעו מספר רב של הצעות בדבר עתיד האיים. רוברט מוזס וברנרד ברוך הציעו להפוך את שני האיים לפארק. בשנת 1961 נהרסו כל המבנים על האי, ומאז ועד שנות ה-80 לא נעשה שימוש רשמי באי (אף שאנשים חדרו אליו בלא רשות, ובמקרה אחד אף נתפסו מבקרים בלתי מורשים באי שהם מצלמים עליו סרט פורנוגרפי).

כיום הן האי הופמן והן האי סווינבורן בבעלות הממשל הפדרלי של ארצות הברית, והם מהווים חלק מאזור הנופש הלאומי גייטווי. הכניסה לאיים אסורה לציבור הרחב, במטרה להגן על המספר הרב של הציפורים המקננות באי ובהן אנפה גדולה, אנפת שלג, איביס וקורמורנים. בשנת 2001 נצפו כלבי ים בחופי האי בעונת החורף.

ראו גם
 האי סווינבורן
 האי אליס
 מפרץ ניו יורק התחתון

לקריאה נוספת
Seitz, Sharon & Miller, Stuart. (2003) The Other Islands of New York. .

קישורים חיצוניים

 "הסגר בניו יורק" כתבה בעיתון "הרפרז ויקלי", 6 בספטמבר 1879
 "אי קטן בניו יורק, מלא בתינוקות" כתבה בעיתון הניו יורק טיימס, 27 בנובמבר 1910
 כתבה על האי באתר ניו יורק הנשכחת
 תמונת לוויין של האי באתר גוגל

הערות שוליים 

ניו יורק: היסטוריה
סטטן איילנד
מפרץ ניו יורק: איים
ניו יורק: איים